Държавен вестник, бр. 59, 2020 г., стр. 115

БРОЙ  59	
Д Ъ Р Ж А В Е Н  В Е С Т Н И К 	
СТР.  115  
предавана съгласно процедурата по чл. 7 
по-горе, включва и следните данни: вид и 
модел на въздухоплавателното средство, 
данни, вид, име, марка или регистраци­
онен номер на плавателното средство, 
държава на регистрация, обозначение за 
националност, брой и поименен списък 
на пътниците и екипажа на въздухопла­
вателното или плавателното средство, 
вид на товара, разписание и маршрут 
на полета или навигацията, място на 
кацане и акостиране или излитане и 
отплаване, други относими детайли за 
полета или навигацията.
(3) Страните вземат необходимите мерки, 
за да гарантират, че въздухоплава­
телните или плавателните средства, 
посочени в ал. 1, имат разрешение за 
транзитно преминаване на въздушното 
или водното пространство на държа­
вата на Страната, искаща помощ, по 
предоставените въздушни или водни 
коридори, за кацане или акостиране 
и излитане или отплаване от места, 
определени от компетентния орган на 
Страната, искаща помощ, дори без из­
ползване на международни летища или 
пристанища. Ако въздухоплавателните 
или плавателните средства кацат или 
акостират и излитат или отплават от 
места, различни от международните 
летища или пристанища, компетентните 
органи уведомяват незабавно най-близ­
ките компетентни гранични органи, 
както и органа по въздухоплаването или 
плаването, компетентен да разрешава 
полети или плавания през национално­
то въздушно или водно пространство, 
чрез изпращане на данните, посочени 
в ал. 2 по-горе.
(4) Военни и полицейски въздухоплава­
телни и плавателни средства могат 
да се използват за прилагането на 
разпоредбите на това Споразумение 
само с изричното писмено одобрение 
на Страната, искаща помощ. При вли­
зане и използване на територията на 
държавата на другата Страна военните 
и полицейските въздухоплавателни и 
плавателни средства нямат право да 
бъдат оборудвани с въоръжение, взрив­
ни вещества, както и със средства и 
оборудване за операции в електромаг­
нитния спектър.
(5) За целите на гасене на пожари от въздуха 
в граничния район и за предотвратява­
не на разпространението им Страните 
позволяват пожарогасителни въздухо­
плавателни средства да навлизат до
10 км във вътрешността на територията 
на държавата на другата Страна. Ако е 
необходимо, компетентните институции 
на Страната, искаща помощ, могат да 
дадат съгласието си за неограничено 
придвижване на противопожарни въз­
духоплавателни средства.
(6) Освен ако Страните не се споразумеят 
друго, за целите на това Споразумение 
полети на въздухоплавателни средства 
или навигация на плавателни средства 
ще бъдат осъществявани съгласно 
правилата на Международната орга­
низация за гражданско въздухоплаване 
или правните актове, отнасящи се към 
международното речно право, както и 
в съответствие с националното законо­
дателство на Страните.
(7) Член 8 на настоящото Споразумение 
се прилага за екипажа на въздухопла­
вателното или плавателното средство 
и членовете на спасителния екип, пре­
возвани от него. Член 10 на настоящото 
Споразумение се прилага за оборуд­
ването и средствата за подпомагане, 
транспортирани по този начин.
(8) Контролът по пресичането на границата 
и митническият контрол на въздухопла­
вателното или плавателното средство се 
извършва от компетентните гранични 
власти на Страната, искаща помощ, на 
мястото на кацането или акостирането.
Член 12
Отговорност за ръководството при оказва­
нето на помощ 
(1) Органите на Страната, искаща помощ, 
са отговорни за ръководенето на оказ­
ването на помощта във всички случаи.
(2) Компетентният орган на Страната, иска­
ща помощ, информира ръководителите 
на спасителните екипи и експертите за 
развитието на ситуацията в района на 
бедствието и за местата, определени за 
оказване на помощ, и осигурява при 
необходимост преводачи и средства за 
комуникация с оперативния щаб. 
(3) Спасителните екипи и експертите, както 
и тяхното оборудване, трябва да са в 
състояние да работят самостоятелно и 
независимо в рамките на 5 дни от мо­
мента на тяхното пристигане в района 
на бедствието.
(4) Конкретните задачи, извършвани от 
спасителните екипи и експертите, се 
възлагат изключително и само на ръ­
ководителите на спасителните екипи, 
които разясняват на членовете на еки­
пите и/или експертите детайлите по 
осъществяване на задачите.